19.1.2020 , 14:00 - 16:00 , Safnahúsið við Hverfisgötu Leirum okkar eigið landslag og mótum íslensk fjöll . Á sýningunni Sjónarhorn má sjá röð 10 málverka frá 100 ára tímabili sem sýna fjöllin sem umkringja Reykjavík . Allt frá Akrafjalli , Skarðsheiði , Esju og að Skálafelli . Í leirsmiðjunni ætlum við að fá innblástur frá verkunum ásamt því að horfa út um þakgluggann á efstu hæð Safnahússins og virða fjöllin fyrir okkur áður en við hefjumst handa við að móta landslagið úr leir . Umsjón : Guðrún J. Halldórsdóttir er menntuð í leirmótun frá Myndlistaskólanum í Reykjavík og með meistaragráðu í listkennslu frá Listaháskóla Íslands . Guðrún hefur bæði kennt og haldið listasmiðjur í Myndlistaskólanum í Reykjavík , grunnskólum , framhaldsskólum og á listasöfnum . Í dag starfar hún sem verkefnastjóri viðburða og fræðslu hjá Listasafni Íslands . Aðgöngumiði gildir . Frítt fyrir börn 17 ára og yngri . Aðgöngumiði í Safnahúsið kostar 2000 kr. og gildir sem árskort . Árskortið gildir einnig á Þjóðminjasafn Íslands . Kortið veitir aðgang að öllum sýningum og viðburðum á vegum safnsins í Þjóðminjasafninu við Suðurgötu og Safnahúsinu við Hverfisgötu .